**Կիոշի Յամաշիտա** (ճապ.՝ 山下 清, մարտի 10, 1922(1922-03-10), Nihonzutsumi, Թայթո - հուլիսի 12, 1971(1971-07-12)) ճապոնացի նկարիչ, որը հայտնի է իր թափառումներով ամբողջ Ճապոնիայում, որի ժամանակ հաճախ կրել է անթև ներքնաշապիկ, և ստացել է «Մերկ գեներալ» մականունը։

Վաղ կյանք
---------

Յամաշիտան ծնվել է Տոկիոյի Ասակուսա շրջանում։ Երեք տարեկանում նա ունեցել է սուր աբդոմինալ խանգարում, որը թեև կյանքին վտանգ չի սպառնացել, բայց խոսքի և որոշակի նյարդային խանգարում է առաջացրել։

Տարրական դպրոցում Յամաշիտային ծաղրել են և նա մի անգամ դանակով վիրավորել է դասընկերոջը։ Այդ պատճառով նրա ծնողները որոշել են Կիոշիին տեղափոխել Չիբա նահանգի Իչիկավա քաղաքի մտավոր հաշմանդամների Յահատա հաստատություն։ Նրա ինտելեկտի գործակից հավասար է եղել 68-ի։ Հենց այստեղ նա փորձել է պատառոտված թղթի կտորներով նկարներ ստեղծել։ Յամաշիտայի տաղանդը գնահատել է հոգեկան առողջության փորձագետ Ռյուզաբուրո Շիկիբանը, որը Օսակայում կազմակերպել է Յամաշիտայի աշխատանքների ցուցահանդես, ինչը արժանացել է մեծ գովասանքի։

Հաստատությունում ապրելուց հոգնած և Կայսերական ճապոնական բանակում հավաքագրման պարտադիր ֆիզիկական զննումից խուսափելու համար 1940 թվականին Յամաշիտան փախել է և սկսե է իր թափառումները Ճապոնիայում, ինչը տևել է մինչև 1954 թվականը։

21 տարեկանում Յիշոտոյին գտել են նրան ռեստորանում օգնելիս և ստիպել են հանձնել զինվորական հավաքագրման քննությունը։ Արդյունքում նրան համարել են ծառայությանը ոչ պիտանի։ Այս ժամանակաշրջանի իրադարձությունները արձանագրվել են նրա 1956 թվականին գրած «Թափառումների օրագրում», և հենց այս ժամանակաշրջանից է Յամաշիտայի ամենահայտնի լուսանկարը, որտեղ նա պատկերված է ուսապարկով՝ միայնակ ճանապարհորդելիս:.

Աշխատանքներ
-----------

Իր ճանապարհորդությունների ժամանակ տեսածը պատկերելու համար Յամաշիտան օգտագործել է գունավոր թղթի պատառոտված կտորները միմյանց կպցնելով նկարելու՝ չիգիրի-ե (ճապ.՝ ちぎり絵) մեթոդը։ Նրա ամենահայտնի գործերից մի քանիսը կատարվել են այս տեխնիկայով։ Ունենալով տեսողական էյդետիկ հիշողություն՝ Յամաշիտան սովորաբար նկարել է հիշողությամբ։ Այդ պատճառով Յամաշիտային հաճախ համարում են սավանտի համախտանիշ կրող։

Հետպատերազմյան շրջանում նա հայտնի է դարձել որպես «ճապոնացի Վան Գոգ» կամ «Մերկ գեներալ», քանի որ ճամփորդությունների ժամանակ անթև ներքնաշապիկ է կրել, ինչը ճապոնացիների տեսակետից հավասար է մերկությանը և սովորություն է ունեցել մեծ քաղաքները գեներալ անվանել։ 1956 թվականին Կիոշի Յամաշիտայի ցուցահանդեսը բացվել է Տոկիոյի Դայմարու խանութում, իսկ հետո ցուցադրվել է Ճապոնիայի 130 բնակավայրերում։ Նրա նկարները դիտել են ավելի քան 500,000 այցելու։ 1961 թվականի հունիսից Յամաշիտան և Շիկիբան 40-օրյա շրջագայություն են կատարել Եվրոպայում։ Այնտեղ նա նկարել է իր տեսած բազմաթիվ հայտնի վայրեր ու հուշարձաններ։

Մահ
---

Յամաշիտան մահացել է 49 տարեկանում ներուղեղային արյունազեղումից։

Հիշատակ
-------

Նրա աշխատանքները մինչ օրս բարձր գնահատականի են արժանանում ողջ Ճապոնիայում և հաճախակի ցուցահանդեսների առարկա են։ Նրա կյանքը պատկերված է 17 տարի տևող ճապոնական հեռուստատեսային՝ «Մերկ գեներալի ճամփորդական տարեգրություն» (ճապ.՝ 裸の大将放浪記) դրամայում, որը ցուցադրվել է 1980-1997 թվականներին։

Ծանոթագրություններ
------------------

1. 1 2 3 4  «Японский Ван Гог. Художника Киоши Ямашита знает каждый японец». *Пикабу* (ռուսերեն). Վերցված է 2023 թ․ հունվարի 20-ին.
2. ↑  *Необыкновенные люди*. 1989. ISBN 9780060159450. `{{cite book}}`: Unknown parameter `|URL - доступ=` ignored (օգնություն); Unknown parameter `|издатель=` ignored (օգնություն); Unknown parameter `|местоположение=` ignored (օգնություն); Unknown parameter `|первый=` ignored (օգնություն); Unknown parameter `|последний=` ignored (օգնություն); Unknown parameter `|страница=` ignored (օգնություն)
3. ↑  Татьяна, кем (2021 թ․ դեկտեմբերի 18). «Киоши Ямашита. Японский Ван Гог». *Проведем время с пользой* (ռուսերեն). Վերցված է 2023 թ․ հունվարի 20-ին.
4. ↑  «画家　山下清». *www.yamashita-kiyoshi.gr.jp*. Վերցված է 2023 թ․ հունվարի 20-ին.
5. ↑  «Хадака но Тайшо Хороки (1980) японская драма - DramaWiki». *dramawiki.com* (ռուսերեն). Արխիվացված է օրիգինալից 2023 թ․ հունվարի 20-ին. Վերցված է 2023 թ․ հունվարի 20-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կիոշի Յամաշիտա» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| CiNii: DA02641560 · GND: 1250365201 · ISNI: 0000000084496509 · LCCN: n81098162 · NDL: 00094293 · VIAF: 45627296 · WorldCat VIAF: 45627296 |

 |

 |